**TIRGUS IZPĒTES NOTEIKUMI**

*Ergoterapeita piesaiste pilngadīgu personu ar garīga rakstura traucējumiem atbalsta plānu izstrādei (papildu vērtēšana)*

Rīgā, 2019. gada  8. aprīlī

1. **PASŪTĪTĀJS – TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Juriste Līga Neilande, tālr. 29228043, e-pasts: jurists@kurzemesregions.lv |

1. **PAKALPOJUMS**
	1. Iepirkuma priekšmets – ergoterapeita iesaiste personu ar garīga rakstura traucējumiem (turpmāk – GRT) atbalsta plānu izstrādē sadarbībā ar sociālajiem darbiniekiem – izvērtētājiem, kuri izvērtē personu ar GRT individuālās vajadzības projekta “Kurzeme visiem”, projekta Nr. 9.2.2.1./15/I/004, ietvaros (turpmāk – Iepirkuma priekšmets).
	2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	3. Iepirkuma priekšmets tiek finansēts no Projekta līdzekļiem.
	4. Pakalpojuma sniegšanas termiņš: atbilstoši noteikumu 1. pielikumā “Tehniskā specifikācija” norādītajam.
2. **PRASĪBAS PRETENDENTAM**

Pretendentam vai tā piedāvātajam speciālistam/speciālistiem uz piedāvājuma iesniegšanas dienu ir **spēkā esošs ārstniecības personas sertifikāts ar tiesībām praktizēt ergoterapeita pamatspecialitātē**.

1. **PIEDĀVĀJUMA IZVĒLES KRITĒRIJS**
	1. Piedāvājuma izvēles kritērijs ir **zemākā cena.**
	2. Pakalpojuma cena par **dalību 1 personas atbalsta plāna izstrādē nedrīkst pārsniegt 55,00 EUR bez PVN**.
	3. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu cenu, tas dos priekšroku pretendentam, kura piedāvātais ergoterapeits līdz šim ir piedalījies personu ar GRT atbalsta plānu izstrādē.
2. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz **2019. gada 23. aprīļa pulksten 12.00,** nosūtot aizpildītu piedāvājuma formu (2. pielikums) uz e-pastu: jurists@kurzemesregions.lv.
	2. Pretendents piedāvājumā iekļauj:
		1. Aizpildītu piedāvājuma formu;
		2. Kvalifikāciju apliecinoša dokumenta kopiju (skenētu dokumenta oriģinālu).

**6. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**6.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā Tirgus izpētes veicējs ir tiesīgs lūgt pretendentus izskaidrot, papildināt un uzlabot piedāvājumus.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pakalpojumu sniedzējus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi potenciāli ir visizdevīgākie. Tirgus izpētes veicējs ir tiesīgs uzsākt sarunas arī ar pakalpojuma sniedzēju, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja tas ticis mainīts un ja Tirgus izpētes veicējs uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts Tirgus izpētes veicēja vajadzībām visatbilstošākais piedāvājums ar zemāko cenu.
		7. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo izdevīgāko piedāvājumu.

**6.2. Lēmuma pieņemšana un paziņošana**

Triju darbdienu laikā pēc lēmuma pieņemšanas Tirgus izpētes veicējs informē visus pretendentus par tirgus izpētes rezultātiem.

**6.3. Iepirkuma līguma slēgšana**

* + 1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:
			1. Piedāvātā cena bez pievienotās vērtības nodokļa ir nemainīga visā iepirkuma līguma darbības laikā;
			2. Pasūtītājs un izpildītājs vienojas par samaksas biežumu;
			3. Pasūtītājs norēķinās ar izpildītāju 15 dienu laikā no pieņemšanas – nodošanas akta parakstīšanas un rēķina saņemšanas dienas;
			4. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
			5. Iepirkuma līguma slēgšanas laiks tiks noteikts, pretendentam un Pasūtītājam vienojoties.
		2. Iepirkuma līgumu slēdz Pasūtītājs un tirgus izpētes uzvarētājs.

1. pielikums

**TEHNISKĀ SPECIFIKĀCIJA**

**“Ergoterapeita piesaiste pilngadīgu personu ar garīga rakstura traucējumiem atbalsta plānu izstrādei (papildu vērtēšana)”**

1. **Pakalpojuma priekšmets –** ergoterapeita iesaiste personu ar GRT[[1]](#footnote-1) atbalsta plānu izstrādē sadarbībā ar sociālajiem darbiniekiem–izvērtētājiem, kuri izvērtē personu ar GRT individuālās vajadzības Projekta ietvaros. Izvērtējamo personu skaits iepirkuma līguma izpildes laikā tiek noteikts saskaņā ar tehniskajā specifikācijā norādīto kārtību un var mainīties.
2. **Pakalpojuma sniegšanas vieta** - Kurzemes plānošanas reģiona pašvaldības, ja nepieciešams, VSAC „Kurzeme” filiāles un pēc Pasūtītāja norādes arī Latvijas Sarkanā Krusta sociālās aprūpes centrs „Stūrīši”.
3. **Pakalpojuma mērķa grupa** - personas ar GRT[[2]](#footnote-2), kuras iepirkuma līguma izpildes laikā dzīvo kādā no Kurzemes plānošanas reģiona pašvaldībām vai saņem pakalpojumu VSAC „Kurzeme” vai Latvijas Sarkanā Krusta sociālās aprūpes centrā „Stūrīši”.
4. Izvērtējamo personu ar GRT, kuras dzīvo kādā no Kurzemes plānošanas reģiona pašvaldībām, atlases principi:
5. Kurzemes plānošanas reģiona pašvaldību sociālo dienestu redzeslokā esošās personas ar GRT, kurām ir nepieciešami, bet nav nodrošināti sociālie pakalpojumi,
6. personas ar GRT, kuras gaida rindā uz pakalpojuma saņemšanu VSAC,
7. personas ar GRT, kuras vērsīsies, vai par kurām nonāks informācija, sociālajā dienestā pēc informācijas izplatīšanas par projekta aktivitātēm.
8. **Ergoterapeita darba uzdevums**
	1. Piedalīties personu ar GRT atbalsta plānu izstrādē, ja sociālais darbinieks–izvērtētājs ir norādījis šāda speciālista nepieciešamību. Jāņem vērā, ka ergoterapeita piesaiste atbalsta plāna izstrādē var nebūt nepieciešama.
	2. Sadarboties ar sociālo darbinieku–izvērtētāju personu ar GRT atbalsta plānu izstrādē.
	3. Iepazīties ar sociālā darbinieka–izvērtētāja nosūtīto informāciju un/vai izvērtēšanas dokumentiem.
	4. Piedalīties sociālā darbinieka–izvērtētāja ierosinātās un organizētās tikšanās reizēs klātienē vai neklātienē, lai apspriestu riskus, neskaidrības un citus jautājumus par katrai izvērtējamai personai ar GRT piemērotāko atbalstu.
	5. Tikties klātienē ar personām ar GRT, ja no sociālā darbinieka izvērtētāja iesniegtās informācijas un/vai nosūtītajiem izvērtēšanas dokumentiem, nav iespējams noteikt personai nepieciešamā atbalsta apjomu un sniegt rekomendācijas vai priekšlikumus/ieteikumus atbalstam. Ergoterapeitam pēc nepieciešamības ir jāspēj nodrošināt komunikāciju ar izvērtējamo mērķa grupas personu latviešu un krievu valodā, izmantot surdo tulkojumu saziņai ar personu, kura komunikācijā izmanto zīmju vai žestu valodu un citas alternatīvās komunikācijas metodes.
	6. Sniegt rekomendācijas vai priekšlikumus atbalstam, ko nepieciešams nodrošināt personai ar GRT, nevēlamas uzvedības vai ar to saistīto iespējamo risku novēršanai vai kontrolei, pēc iespējas noskaidrojot izvērtējamās personas ar GRT viedokli par nepieciešamajiem atbalsta pasākumiem personas ar GRT dzīves sabiedrībā uzlabošanai vai nodrošināšanai.
	7. Sagatavot pārskatu par klātienes tikšanos ar personu ar GRT (ja tāda notiek), tai skaitā fiksējot informāciju par tikšanās laiku, vietu, tikšanās ilgumu, rekomendācijas vai priekšlikumus personas ar GRT dzīves sabiedrībā uzlabošanai vai nodrošināšanai.
	8. Iesniegt parakstītu pārskatu par katru klātienes tikšanos ar personu ar GRT (ja tāda notiek) sociālajam darbiniekam–izvērtētājam papīra formā vai nosūtīt to elektroniskā formā, ievērojot fizisko personu datu aizsardzības noteikumus (piemēram, šifrējot datus vai nodrošinot to aizsardzību ar paroli).
	9. Iesniegt Pasūtītājam dalības atbalsta plāna izstrādē pamatojošos dokumentus, ievērojot fizisko personu datu aizsardzības noteikumus:
9. sociālā darbinieka–izvērtētāja sagatavoto tikšanās protokolu kopijas,
10. ergoterapeita sagatavoto un parakstīto pārskatu kopijas, ja ir notikusi klātienes tikšanās;
11. ergoterapeita sagatavotās un parakstītās rekomendācijas vai priekšlikumus/ieteikumus.
12. **Papildu informācija par darba uzdevuma izpildi:**
	1. Par 5.2.darba uzdevumu:
		1. Pasūtītājs norāda, ar kuru sociālo darbinieku–izvērtētāju (iespējams vairākiem) būs jāsadarbojas ergoterapeitam. Pakalpojuma sniegšanas laikā sociālais darbinieks–izvērtētājs nodrošina izvērtēšanas laikā iegūto informāciju par personām ar GRT, kuru atbalsta plānu izstrādē ir jāpiedalās ergoterapeitam.
		2. Ergoterapeitam ir jāievēro informācijas konfidencialitāte un fizisko personu datu aizsardzības prasības visos gadījumos, kad tas ir attiecināms un piemērojams.
	2. Par 5.3.darba uzdevumu: sociālais darbinieks–izvērtētājs pēc personas ar GRT izvērtēšanas, nosūta ergoterapeitam (ja attiecināms) informāciju un/vai izvērtēšanas dokumentus papīra vai elektroniskā formā, ievērojot fizisko personu datu aizsardzības noteikumus.
	3. Par 5.4.darba uzdevumu: sociālais darbinieks–izvērtētājs, pēc personas ar GRT izvērtēšanas, ierosina un organizē speciālistu klātienes vai neklātienes (telefoniski, skype) tikšanās, lai apspriestu riskus, neskaidrības utt. par katru izvērtējamo personu ar GRT. Sociālais darbinieks–izvērtētājs sagatavo katras tikšanās protokolu, kurā norāda tikšanās laiku, veidu, ilgumu, pieņemtos lēmumus, to pamatojumu.
	4. Par 5.6.darba uzdevumu: Rekomendācijas vai priekšlikumus/ieteikumus jāiesniedz sociālajam darbiniekam - izvērtētājam 30 dienu laikā no informācijas (par nepieciešamību iesaistīties personas ar GRT atbalsta plāna izstrādē) un/vai izvērtēšanas dokumentu saņemšanas (no sociālā darbinieka–izvērtētāja) dienas.
	5. Par 5.7.darba uzdevumu: Pēc klātienes tikšanās ar izvērtējamo personu ar GRT ergoterapeits sagatavo pārskatu par klātienes (ja attiecināms) tikšanos ar izvērtējamo personu ar GRT (laiks, vieta, tikšanās ilgums, rekomendācijas vai priekšlikumi īpašam atbalstam, ko nepieciešams nodrošināt personai ar GRT, nevēlamas uzvedības vai ar to saistīto iespējamo risku novēršanai vai kontrolei, lai uzlabotu personas ar GRT dzīvi sabiedrībā).
	6. Par 5.8.darba uzdevumu:
		1. Pēc minētā pārskata parakstīšanas, to nosūta sociālajam darbiniekam–izvērtētājam papīra vai elektroniskā formā, ievērojot fizisko personu datu aizsardzības noteikumus.
		2. Pēc informācijas/dokumentu izpētes un dalības atbalsta plāna izstrādē (piem., klātienes tikšanās (ja attiecināms) ar personu ar GRT) pabeigšanas, ergoterapeits informāciju un/vai dokumentus iesniedz vai nosūta sociālajam darbiniekam–izvērtētājam, ievērojot fizisko personu datu aizsardzības noteikumus.
	7. Speciālists nodrošina informācijas un/vai izvērtēšanas dokumentu papīra un elektronisko kopiju vai izdruku glabāšanu un/vai dzēšanu atbilstoši Vispārīgās datu aizsardzības regulas prasībām.
13. **Pakalpojuma sniegšanas termiņš ir 31.12.2020. Pilnīga darba uzdevuma izpilde jāveic norādītajā termiņā.**

2. pielikums

**PIEDĀVĀJUMS**

*Tirgus izpētei “Ergoterapeita piesaiste pilngadīgu personu ar garīga rakstura traucējumiem atbalsta plānu izstrādei (papildu vērtēšana)”*

Pretendents: [[3]](#footnote-3)

|  |  |
| --- | --- |
| Nosaukums/Vārds, uzvārds[[4]](#footnote-4): |  |
| Reģistrācijas numurs/ personas kods[[5]](#footnote-5): |  |
| Juridiskā adrese/ deklarētā dzīvesvietas adrese[[6]](#footnote-6): |  |
| Telefona numurs:  |  |
| E-pasts[[7]](#footnote-7): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt ergoterapeita pienākumus personu ar garīga rakstura traucējumiem atbalsta plānu izstrādē sadarbībā ar sociālajiem darbiniekiem – izvērtētājiem, kuri izvērtē personu ar garīga rakstura traucējumiem individuālās vajadzības projekta “Kurzeme visiem”, projekta Nr. 9.2.2.1./15/I/004, ietvaros.

Iesniedzot piedāvājumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Ergoterapeita pienākumus izpildīs[[8]](#footnote-8):

|  |  |  |
| --- | --- | --- |
| **Vārds, uzvārds** | **Sertifikāta numurs** | **Ja ir piedalījies personu ar garīga rakstura traucējumiem atbalsta plānu izstrādē, raksturot pieredzi (kur un kad tā iegūta)** |
|  |  |  |
|  |  |  |

|  |  |
| --- | --- |
|  **Pozīcija** | **Piedāvātā cena par dalību vienas personas izvērtējumā bez PVN** |
| Tehniskajā specifikācijā noteikto ergoterapeita uzdevumu izpilde piedaloties atbalsta plānu izstrādē pilngadīgām personām ar garīga rakstura traucējumiem |  |

Norādītās cenas spēkā esamības nosacījumi (ja tādi ir):

|  |
| --- |
|  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Garīga rakstura traucējums — šeit Sociālo pakalpojumu un sociālās palīdzības likuma izpratnē - psihiska saslimšana un garīgās attīstības traucējums, kas ierobežo personas spējas strādāt un aprūpēt sevi, kā arī apgrūtina tās iekļaušanos sabiedrībā. [↑](#footnote-ref-1)
2. Aptuveni 110 līdz 140 personas. [↑](#footnote-ref-2)
3. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-5)
6. Ja pretendents ir fiziska persona vai pašnodarbināta persona [↑](#footnote-ref-6)
7. E-pasts saziņai ar Tirgus izpētes veicēju. [↑](#footnote-ref-7)
8. Ja nepieciešams, pretendents pavairo rindas [↑](#footnote-ref-8)